**ՀԻՄՆԱՎՈՐՈՒՄ**

**Հայաստանի Հանրապետության կառավարության 1998 թվականի դեկտեմբերի**

**25-ի N 821 որոշման մեջ փոփոխություններ և լրացում կատարելու մասին**

**Հայաստանի Հանրապետության կառավարության որոշման նախագծի**

**(այսուհետ՝ Նախագիծ)**

1. **Ընթացիկ իրավիճակը և Նախագծի ընդունման անհրաժեշտությունը**

Նախագծի ընդունումը պայմանավորված է «Հայաստանի Հանրապետության քաղաքացու անձնագրի մասին» օրենքում փոփոխություն կատարելու մասին 2024 թվականի փետրվարի 7-ի ՀՕ-72-Ն օրենքի, ինչպես նաև Հայաստանի Հանրապետության վարչապետի 2024 թվականի հունիսի 26-ի N 603-Ա որոշմամբ հաստատված N 6 հավելվածի 1-ին կետի կատարումն ապահովելու անհրաժեշտությամբ։

**2․ Կապը ռազմավարական փաստաթղթերի հետ**

Հայաստանի Հանրապետության վարչապետի 2024 թվականի հունիսի 26-ի N 603-Ա որոշում։

**3․ Նախագծի կարգավորման նպատակը**

Նախագծով խմբագրական բնույթի փոփոխություններ են կատարվել Հայաստանի Հանրապետության կառավարության 1998 թվականի դեկտեմբերի 25-ի N 821 որոշման մեջ՝ վերջինիս ձևակերպումները համապատասխանեցնելով Հայաստանի Հանրապետության օրենսդրությանը:

Մասնավորապես, 2024 թվականի փետրվարի 07-ին ուժի մեջ մտած «Հայաստանի Հանրապետության քաղաքացու անձնագրի մասին» օրենքով կատարվել է փոփոխություն սույն օրենքի 4-րդ հոդվածի 4-րդ մասում։ Հարկ է նշել, որ նշված դրույթի կիրարկումն ապահովում է Հայաստանի Հանրապետության կառավարության 2018 թվականնի դեկտեմբերի 25-ի N 821–Ն որոշմամբ սահմանված կարգով, մասնավորապես 19․2-րդ կետով, որի իրավաչափությունն ապահովելու նպատակով անհրաժեշտ է համապատասխանեցնել օրենքով սահմանված լիազորող նորմին։

**4․ Լրացուցիչ ֆինանսական միջոցների անհրաժեշտությունը և պետական բյուջեի եկամուտներում և ծախսերում սպասվելիք փոփոխությունները**

Նախագծի ընդունմամբ պետական բյուջեում ծախսերի և եկամուտների ավելացում կամ նվազեցում չի նախատեսվում:

**5․ Նախագծի մշակման գործընթացում ներգրավված ինստիտուտները և անձինք.**

Նախագիծը մշակվել է Հայաստանի Հանրապետության ներքին գործերի նախարարության կողմից։

**6․ Ակնկալվող արդյունքը**

Նախագծի ընդունման արդյունքում կապահովվի Հայաստանի Հանրապետության կառավարության 1998 թվականի դեկտեմբերի 25-ի N 821 որոշման համապատասխանեցումը Հայաստանի Հանրապետության օրենսդրությանը, ինչպես նաև Հայաստանի Հանրապետության վարչապետի 2024 թվականի հունիսի 26-ի N 603-Ա որոշմամբ հաստատված N 6 հավելվածի 1-ին կետի կատարումը։

**ՀՀ ներքին գործերի նախարարություն**